તેનું વજન વધુ છે કે ઓછું? વધુ હોય તો ઉતારવું. કેટલીક વાર ટીબીને કારણે પણ ગર્ભાશય વિકસતું નથી એટલે ટેસ્ટમાં શું આવે છે એના પર આગળની સારવારનો ઘણો જ આધાર છે. પિરિયડ્સ સિવાયનાં પ્યુબર્ટીનાં લક્ષણો વિકસ્યાં છે કે કેમ એ તમે નથી જણાવ્યું. જો ઓવરીઝ બરાબર હોય તો હૉમોર્ન પ્રોડક્શન બરાબર થઈ શકતું હશે. આવા સંજોગોમાં હાઇ પ્રોજેસ્ટરોન અને ઇસ્ટ્રોજન હૉમોર્ન્સ આપીને માસિક શરૂ કરાવવું પડે છે. ઇંડાંનો સ્ટોક પણ મોટા ભાગે આવા કેસમાં ઓછો હોય છે એટલે જો માસિક શરૂ થાય તો બાળકો પણ નાની ઉંમરે જ થઈ જાય એની કાળજી રાખવી જરૂરી બને છે. ક્યારેક ૨૮-૩૦ વર્ષે પણ માસિક જતું રહી શકે છે.